
สมัยวิสามัญ สมัยที่ 1/2568

เมื่อถึงเวลาประชุม เลขานุการสภาองค์การบริหารส่วนตำบลห้วยปริกให้สัญญาณเรียกสมาชิกสภาองค์การบริหารส่วนตำบลห้วยปริกเข้าห้องประชุม  นายปราโมทย์  วัฒนพฤกษ์ ประธานสภาองค์การบริหารส่วนตำบลห้วยปริก ทำหน้าที่ประธานของที่ประชุม ได้กล่าวเปิดประชุมและดำเนินการประชุม
ประธาน
วันนี้เป็นการประชุมสภาองค์การบริหารส่วนตำบลห้วยปริก สมัยวิสามัญ 
สมัยที่ 1 ประจำปี พ.ศ. 2568 ครั้งที่ 1/2568 วันที่ 23 มิถุนายน 2568 ณ ห้องประชุมสภาองค์การบริหารส่วนตำบลห้วยปริก ประชุมเวลา 10.00 น. ผมขออ่านประกาศอำเภอฉวาง ให้ที่ประชุมทราบ


ประกาศอำเภอฉวาง เรื่อง เรียกประชุมสภาองค์การบริหารส่วนตำบลห้วยปริก สมัยวิสามัญ สมัยที่ 1 ประจำปี 2568


ตามที่องค์การบริหารส่วนตำบลห้วยปริกรายงานว่า ขอเปิดประชุมสภาองค์การบริหารส่วนตำบลห้วยปริก สมัยวิสามัญ สมัยที่ 1 ประจำปี 2568 โดยมีกำหนดไม่เกิน 15 วัน ตั้งแต่วันที่ 20 มิถุนายน 2568 เนื่องจากมีความประสงค์ที่จะเสนอญัตติต่อสภาองค์การบริหารส่วนตำบลห้วยปริก เพื่อพิจารณาการขออนุญาตเข้าทำประโยชน์ในพื้นที่ป่าไม้ก่อนได้รับอนุญาตตามมติคณะรัฐมนตรี นั้น


อำเภอฉวางพิจารณาแล้ว เพื่อประโยชน์ขององค์การบริหารส่วนตำบลห้วยปริก จึงอาศัยอำนาจตามความในมาตรา 55 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติมถึง (ฉบับที่ 7) พ.ศ. 2562 เรียกประชุมสภาองค์การบริหารส่วนตำบล
ห้วยปริก สมัยวิสามัญ สมัยที่ 1 ประจำปี 2568 ตั้งแต่วันที่ 20 มิถุนายน 2568 เป็นต้นไป มีกำหนด 15 วัน

จึงประกาศให้ทราบโดยทั่วกัน


ประกาศ ณ วันที่ 16 มิถุนายน พ.ศ. 2568




(นายโยฮัน  เบ็ญฮาวัน)




    นายอำเภอฉวาง
การประชุมวันนี้มี 5 ระเบียบวาระ ผมขอเข้าระเบียบวาระการประชุม
ระเบียบวาระที่  ๑

เรื่องที่ประธานแจ้งให้ทราบ




ไม่มี
ระเบียบวาระที่  ๒

เรื่องรับรองรายงานการประชุมครั้งที่แล้ว
ประธาน
รายงานการประชุมทุกท่านได้รับแล้ว ขอให้ท่านตรวจดูว่าถูกต้องหรือไม่ หากไม่ถูกต้องสามารถเสนอขอแก้ไขได้ 
ที่ประชุม


ไม่มีท่านใดเสนอขอแก้ไข
ประธาน
เมื่อไม่มีท่านใดเสนอขอแก้ไข เป็นอันว่ารายงานการประชุมครั้งที่ผ่านมาถูกต้องแล้ว เป็นอันว่าที่ประชุมให้การรับรองรายงานการประชุมครั้งที่ผ่านมา
/ระเบียบวาระ...

ระเบียบวาระที่  ๓
เรื่องการขออนุญาตเข้าทำประโยชน์ในพื้นที่ป่าไม้ก่อนได้รับอนุญาต ตามมติคณะรัฐมนตรี ในการใช้พื้นที่เพื่อเป็นประโยชน์ของส่วนราชการ
ประธาน
ขอเชิญนายกองค์การบริหารส่วนตำบลห้วยปริกชี้แจงครับ
นายก อบต.
ท่านประธานและสมาชิกสภาองค์การบริหารส่วนตำบลห้วยปริกทุกท่าน

ผม จ.ส.ต. นาคินทร์  จิตธรรม นายกองค์การบริหารส่วนตำบลห้วยปริก


ด้วยจังหวัดนครศรีธรรมราช ได้แจ้งการขอผ่อนผันการเข้าทำประโยชน์ในพื้นที่ป่าไม้ก่อนได้รับอนุญาตและยังไม่ได้ยื่นคำขออนุญาตภายในระยะเวลาตามมติคณะรัฐมนตรีเมื่อวันที่ 23 มิถุนายน 2563 และเมื่อวันที่ 11 พฤษภาคม 2564 และมติคณะรัฐมนตรีที่เกี่ยวข้อง ให้องค์กรปกครองส่วนท้องถิ่นดำเนินการขออนุญาตตามเวลาที่กำหนดอย่างเคร่งครัด ประกอบกับจังหวัดนครศรีธรรมราชได้แจ้งให้องค์กรปกครองส่วนท้องถิ่นเข้าร่วมรับชมการประชุมชี้แจงแนวทางการขออนุญาตเข้าทำประโยชน์ในพื้นที่ป่าไม้ก่อนได้รับอนุญาต ตามมติคณะรัฐมนตรี เมื่อวันที่ 25 กุมภาพันธ์ 2568 นั้น


จังหวัดนครศรีธรรมราชได้รับแจ้งจากกรมส่งเสริมการปกครองท้องถิ่นว่า มติคณะรัฐมนตรีเมื่อวันที่ 25 กุมภาพันธ์ 2568 เป็นมาตรการผ่อนผันการเข้าทำประโยชน์ในพื้นที่ป่าก่อนได้รับอนุญาต มีผลโดยตรงต่อการจัดทำบริการสาธารณะในพื้นที่ป่าที่องค์กรปกครองส่วนท้องถิ่นได้เข้าทำประโยชน์ก่อนวันที่ 23 มิถุนายน 2563 โดยหากว่าได้ยื่นคำขออนุญาตตามมติคณะรัฐมนตรี เมื่อวันที่ 23 มิถุนายน 2563 และเมื่อวันที่ 11 พฤษภาคม 2564 ไว้แล้ว แต่อยู่ระหว่างรออนุญาตหรือยื่นคำขอใหม่ที่ตกค้างหรือตกหล่นตามมติคณะรัฐมนตรี 25 กุมภาพันธ์ 2568 ภายใน 180 วัน นับแต่มติคณะรัฐมนตรี (ภายในวันที่ 25 สิงหาคม 2568) และอยู่ระหว่างการพิจารณาอนุญาต หากมีความจำเป็นเร่งด่วน องค์กรปกครองส่วนท้องถิ่นสามารถเข้าไปปรับปรุง ซ่อมแซม และบำรุงรักษาสิ่งปลูกสร้างในพื้นที่ตามคำขออนุญาตที่ได้ยื่นไว้ตามแต่กรณี จึงให้ท้องถิ่นดำเนินการตรวจสอบพื้นที่ที่เข้าทำประโยชน์ในพื้นที่ป่า ก่อนวันที่ 23 มิถุนายน 2563 แต่ยังไม่ได้ยื่นคำขออนุญาตตามมติคณะรัฐมนตรีเมื่อวันที่ 23 มิถุนายน 2563 และเมื่อวันที่ 11 พฤษภาคม 2564 ให้ยื่นคำขออนุญาต เพิ่มเติมภายในวันที่ 1 กรกฎาคม 2568 อย่าให้เหลือพื้นที่ตกค้างเป็นอันขาด ซึ่งการจะยื่นคำขออนุญาตเข้าทำประโยชน์ในพื้นที่ป่าไม้ก่อนได้รับอนุญาต ต้องแจ้งให้สภาองค์กรปกครองส่วนท้องถิ่นที่ป่าไม้นั้นตั้งอยู่ทราบ


องค์การบริหารส่วนตำบลห้วยปริก ได้ดำเนินการตรวจสอบพื้นที่ที่เข้าทำประโยขน์ในพื้นที่ป่าไม้ก่อนได้รับอนุญาตเสร็จสิ้นแล้ว จึงขอแจ้งให้สภาองค์การบริหารส่วนตำบลห้วยปริกทราบว่า องค์การบริหารส่วนตำบลห้วยปริก มีความประสงค์ในการยื่นคำขออนุญาตเข้าทำประโยชน์ในเขตพื้นที่ป่าสงวนแห่งชาติ ป่าเขากะทูน และป่าปลายกะเปียด ตำบลห้วยปริก อำเภอฉวาง จังหวัดนครศรีธรรมราช และป่าคลองสาย ตำบลห้วยปริก อำเภอฉวาง จังหวัดนครศรีธรรมราช ดังนี้
/เขตป่าสงวนแห่งชาติ...

เขตป่าสงวนแห่งชาติ ป่าเขากะทูน และป่าปลายกะเปียด
ประเภท ถนนหรือทางสัญจรสารธารณะ ได้แก่
พื้นที่หมู่ที่ 2
1.ถนนสายป่าตอ-ปลายคลองกะเปียด กว้าง 5 เมตร  ระยะทาง 5,000 เมตร
2.ถนนสายห้วยทับครัว-หนานน้ำราด กว้าง 5 เมตร ระยะทาง 5,500 เมตร
3.ถนนสายป่าตอ-ห้วยทับครัว กว้าง 5 เมตร ระยะทาง 3,000 เมตร
4.ถนนสายแยกพาดทัง-ปลายคลองกะเปียด กว้าง 5 เมตร ระยะทาง 3,000 เมตร
5.ถนนสายป่าตอ-ห้วยทับครัว กว้าง 5 เมตร ระยะทาง 1,000 เมตร
พื้นที่หมู่ที่ 7
1.ถนนสายตรง 4224 ห้วยโบร้ง กว้าง 5 เมตร ระยะทาง 5,000 เมตร
2.ถนนลายพาดทัง-น้ำดำ กว้าง 5 เมตร ระยะทาง 5,000 เมตร
3.ถนนสายน้ำดำ-ป่าทุเรียนนายศร กว้าง 5 เมตร ระยะทาง 2,000 เมตร
4.ถนนสายแยกจอมเปี้ยว-สวนทุเรียนนายต้น กว้าง 5 เมตร ระยะทาง 2,200 เมตร
5.ถนนสายหมีปาย-น้ำดำ กว้าง 5 เมตร ระยะทาง 2,500 เมตร
6.ถนนสายควนยูง-จอมเปี้ยว กว้าง 5 เมตร ระยะทาง 3,000 เมตร
7.ถนนสายทับยาว-ควนยูง กว้าง 5 เมตร ระยะทาง 1,500 เมตร
8.ถนนสายต้นท้ายเภา-ควนปลาป๋อง กว้าง 5 เมตร ระยะทาง 2,300 เมตร
9.ถนนนายต้นท้ายเภา-ควนตก กว้าง 5 เมตร ระยะทาง 3,000 เมตร
10.ถนนสายควนเจ้เขียว-ควนตก กว้าง 5 เมตร ระยะทาง 3,000 เมตร
11.ถนนสายห้วยรางจอด กว้าง 4 เมตร ระยะทาง 2,500 เมตร
12.ถนนสายห้วยปลักหมู กว้าง 4 เมตร ระยะทาง 2,500 เมตร
13.ถนนสายสวนยางลุงไข่ กว้าง 4 เมตร ระยะทาง 500 เมตร
14.ถนนสายต้นไทร กว้าง 4 เมตร ระยะทาง 800 เมตร
15.ถนนสายไสลำแพน กว้าง 4 เมตร ระยะทาง 1,800 เมตร
16.ถนนสายสวนนายปรีดา กว้าง 4 เมตร ระยะทาง 1,200 เมตร
17.ถนนสายสวนไข่โถ กว้าง 4 เมตร ระยะทาง 700 เมตร
18.ถนนสายบ้านนายพิทักษ์ กว้าง 4 เมตร ระยะทาง 1,800 เมตร
19.ถนน คสล. น้ำล้นคลองกะเปียด (บ้านนายเอก) กว้าง 4 เมตร ระยะทาง 70 เมตร
/เขตป่าสงวน...

เขตป่าสงวนแห่งชาติ ป่าคลองสาย
ประเภท ถนนหรือทางสัญจรสาธารณะ ได้แก่
พื้นที่หมู่ที่ 3
1.ถนนสายแยกเขาขวาง กว้าง 5 เมตร ระยะทาง 680 เมตร
2.ถนนสายเขาขวาง-คลองไชย ตำบลกะเปียด กว้าง 5 เมตร ระยะทาง 2,000 เมตร
3.ถนนสายแยกตาขน-ควนขี้แตก กว้าง 5 เมตร ระยะทาง 1,300 เมตร
4.ถนนสายโอไม้-ห้วยหินย่านไทร กว้าง 5 เมตร ระยะทาง 2,000 เมตร
พื้นที่หมู่ที่ 4
1.ถนนสายสวนนายยอด-คลองเส กว้าง 5 เมตร ระยะทาง 2,000 เมตร
2.ถนนสายไสตอแต-เขาขวาง กว้าง 5 เมตร ระยะทาง 2,000 เมตร
3.ถนนสายสวนนายพลพิชัย  สุขชู-สวนนายสิทธิโขค  สุวรรณทิพย์ กว้าง 5 เมตร ระยะทาง 1,300 เมตร
รายละเอียดตามเอกสารที่ท่านได้รับแล้ว
ประธาน



นายกองค์การบริหารส่วนตำบลห้วยปริกได้ชี้แจงการขออนุญาตเข้าทำ




ประโยชน์ในพื้นที่ป่าไม้ก่อนได้รับอนุญาตตามมติคณะรัฐมนตรีไปแล้ว




ซึ่งระเบียบวาระนี้ไม่ต้องขอมติ เพียงแจ้งให้ที่ประชุมทราบ ซึ่งรายละเอียด




ตามเอกสารที่แจกให้ทุกท่านแล้ว ท่านใดจะซักถามหรืออภิปราย 
ก็ขอเชิญได้
ที่ประชุม


ไม่มีสมาชิกสภาองค์การบริหารส่วนตำบลห้วยปริกท่านใดซักถาม
ประธาน



เมื่อไม่มีท่านใดเสนอ เป็นอันว่าที่ประชุมแห่งนี้รับทราบการขออนุญาต




เข้าทำประโยชน์ในพื้นที่ป่าไม้ก่อนได้รับอนุญาตตามมติคณะรัฐมนตรีแล้ว
ระเบียบวาระที่ 4

เรื่องขอความเห็นชอบแผนพัฒนาท้องถิ่น (พ.ศ. 2566-2570)




เพิ่มเติม ครั้งที่ 2/2568
ประธาน



ขอเชิญนายกองค์การบริหารส่วนตำบลห้วยปริกชี้แจงครับ
นายก อบต.


ท่านประธาน และสมาชิกสภาองค์การบริหารส่วนตำบลห้วยปริกทุกท่าน




ผม จ.ส.ต. นาคินทร์  จิตรธรรม นายกองค์การบริหารส่วนตำบลห้วยปริก





เหตุผลและความจำเป็นในการจัดทำแผนพัฒนาท้องถิ่น 
(พ.ศ. 2566-2570) เพิ่มเติมครั้งที่ 2/2568
ตามที่องค์การบริหารส่วนตำบลห้วยปริก มีภารกิจสำคัญในการพัฒนาท้องถิ่นในเขตพื้นที่รับผิดชอบ เพื่อพัฒนาคุณภาพชีวิตของประชาชนในส่วนรวมให้ดีขึ้น ได้อนุมัติประกาศใช้แผนพัฒนาท้องถิ่น (พ.ศ 2566-2570) เมื่อวันที่ 28 กันยายน 2564 ไปแล้วนั้น
เนื่องจากการจัดทำโครงการ/กิจกรรม ดังปรากฏในแผนพัฒนา




ท้องถิ่น (พ.ศ. 2566-2570) ขององค์การบริหารส่วนตำบลห้วยปริก ยังไม่




ครอบคลุมและมีความจำเป็นเร่งด่วนในการให้บริการสาธารณะแก่
/ประชาชน...

ประชาชนในพื้นที่เป็นไปอย่างมีประสิทธิภาพ ประสิทธิผล จึงมีความจำเป็น
ต้องเพิ่มเติมแก้ไขเปลี่ยนแปลงแผนโครงการ/กิจกรรมให้สอดคล้องกับข้อเท็จจริงและสถานการณ์ปัจจุบันเพื่อดำเนินการให้เกิดประโยชน์สูงสุดต่อ
ประชาชนโดยส่วนรวมและเพื่อตอบสนอง แก้ไขปัญหาความเดือดร้อนให้กับประชาชนในพื้นที่รับผิดชอบ ดังนั้น เพื่อให้ถูกต้องและเป็นไปตามระเบียบกระทรวงมหาดไทยว่าด้วยการจัดทำแผนพัฒนาองค์กร
ปกครองส่วนท้องถิ่น พ.ศ. 2548 แก้ไขเพิ่มเติมถึง (ฉบับที่ 3) พ.ศ. 2561




ข้อ 22/2 ในกรณีการเพิ่มเติมหรือเปลี่ยนแปลงแผนพัฒนาท้องถิ่นที่




เกี่ยวกับโครงการพระราชดำริ รัฐพิธี นโยบายรัฐบาล และนโยบายกระทรวง




มหาดไทย ให้เป็นอำนาจของผู้บริหารท้องถิ่นสำหรับกรณีขององค์การ




บริหารส่วนตำบลให้ผู้บริหารท้องถิ่น เสนอร่างแผนพัฒนาท้องถิ่นที่เพิ่มเติม
หรือเปลี่ยนแปลงต่อสภาองค์การบริหารส่วนตำบลเพื่อให้ความเห็นชอบก่อน และเมื่อแผนพัฒนาท้องถิ่นที่เพิ่มเติมหรือเปลี่ยนแปลงได้รับความ
เห็นชอบแล้ว ให้ปิดประกาศให้ประชาชนทราบโดยเปิดเผยไม่น้อยกว่า
สามสิบวันนับแต่วันที่ได้รับความเห็นชอบการเพิ่มเติมหรือเปลี่ยนแปลง
แผนพัฒนาท้องถิ่นดังกล่าว

ดังนั้นองค์การบริหารส่วนตำบลห้วยปริกจึงได้จัดทำแผนพัฒนา
ท้องถิ่น (พ.ศ. 2566-2570) เพิ่มเติม ครั้งที่ 2/2568 รายละเอียดดังนี้

แผนงานการพาณิชย์ หมวดครุภัณฑ์ ประเภทครุภัณฑ์งานบ้านงานครัว

รายการติดตั้งตู้น้ำดื่มสะอาด จำนวน 3 จุด ได้แก่ หมู่ที่ 1 บ้านชายคลอง

หมู่ที่ 6 บ้านพรุขี้กลา และหมู่ที่ 7 บ้านห้วยทรายงาม โดยมีรายละเอียดดังนี้

1.ลักษณะตู้น้ำดื่ม ใช้ระบบ Reverse Osmosis (RO) (เป็นไปตามคำแนะนำของคณะกรรมการสาธารณสุข เรื่อง แนวทางการควบคุมการ

ประกอบกิจการตู้น้ำดื่มหยอดเหรียญ พ.ศ. 2553 ลงวันที่ 2 มิถุนายน

2553)

2.ระบบกรองน้ำ มีระบบกรองหลายขั้นตอนเพื่อให้มั่นใจว่าน้ำสะอาดและ

ปลอดภัย เช่น

(1)Sediment Filter: กรองตะกอนสิ่งสกปรกขนาดใหญ่

(2)Carbon Filter: ดูดซับกลิ่น สี คลอรีน และสารเคมี

(3)UV Sterilization: ฆ่าเชื้อโรคและแบคทีเรีย

(4)RO System: กรองละเอียดที่สุด กำจัดสารปนเปื้อนและโลหะหนัก

(5)ระบบกรองน้ำอื่น ๆ

3.ความจุและอัตราการจ่ายน้ำ ขนาดเล็ก จำนวนประชากรในชุมชน ไม่เกิน

500 คน กำลังผลิต/อัตราการจ่ายน้ำ 200 ลิตร/ชม. (4,800 ลิตร/วัน)

4.เครื่องกรองน้ำต้องได้รับการรับรองมาตรฐานอย่างใดอย่างหนึ่งจากหน่วยงานที่เกี่ยวข้อง อาทิ
/(1) มอก...

(1)มอก. (มาตรฐานผลิตภัณฑ์อุตสาหกรรมไทย) เช่น มอก. 2392-2551 และ มอก.2392-2551 และ มอก.1420-2551

(2)NSF/ANSI (มาตรฐานสากลด้านความปลอดภัยน้ำดื่ม)

(3)มาตรฐานอื่น ๆ 

5.การรับประกันตู้น้ำดื่มสะอาด

(1)การรับประกันอย่างน้อย 2 ปี

(2)บริการตรวจสอบสภาพเครื่องกรองน้ำตามระยะเวลา ทุก 3-4 เดือน

เป็นอย่างน้อย

6.สถานที่ติดตั้ง

(1)มีความพร้อมด้านแหล่งน้ำ

(2)ประชาชนเข้าถึงง่าย (เป็นไปตามคำแนะนำของคณะกรรมการสาธารณสุข เรื่อง แนวทางการควบคุมการประกอบกิจการตู้น้ำดื่มหยอดเหรียญ พ.ศ. 2553 ลงวันที่ 2 มิถุนายน 2553) งบประมาณ 300,000.-บาท ดำเนินการปี 2569-2570 จึงขอความเห็นชอบต่อสภา

แห่งนี้ รายละเอียดตามเอกสารที่ท่านได้รับแล้ว
ประธาน
นายกองค์การบริหารส่วนตำบลห้วยปริกได้ชี้แจงการขอความเห็นชอบแผนพัฒนาท้องถิ่น (พ.ศ. 2566-2570) เพิ่มเติมครั้งที่ 2/2568 ไปแล้ว

ซึ่งรายละเอียดตามเอกสารที่ทุกท่านได้รับแล้ว เป็นการติดตั้งตู้น้ำดื่มสะอาด

จำนวน 3 จุด ได้แก่หมู่บ้านที่ 1,6 และ 7 ท่านใดจะอภิปรายหรือซักถามบ้าง ขอเชิญได้
ที่ประชุม
ไม่มี
ประธาน
เมื่อไม่มีท่านใดอภิปราย ดังนั้นผมขอมติที่ประชุม ท่านใดเห็นชอบแผนพัฒนาท้องถิ่น (พ.ศ. 2566-2570) เพิ่มเติมครั้งที่ 2/2568 
โปรดยกมือ
ที่ประชุม


ยกมือมีมติดังนี้





มติเห็นชอบ


จำนวน  6  เสียง





มติไม่เห็นชอบ 


จำนวน  -   เสียง





งดออกเสียง


จำนวน  1  คน
ประธาน
ที่ประชุมมีมติเห็นชอบ จำนวน 6 เสียง และงดออกเสียง จำนวน 1 คน เป็นอันว่าระเบียบวาระที่ 4 นี้ เป็นอันเสร็จสิ้น 
ระเบียบวาระที่ 5

เรื่องอื่น ๆ 
ประธาน
ท่านใดมีเรื่องอื่นเสนอบ้าง ขอเชิญเสนอได้ครับ
นายธีรยุทธ  จิตรธรรม
ท่านประธาน ผู้บริหาร และสมาชิกสภาองค์การบริหารส่วนตำบลห้วยปริก

ทุกท่าน ผม นายธีรยุทธ  จิตรธรรม สมาชิกสภาองค์การบริหารส่วนตำบล

ห้วยปริก หมู่ที่ 2 ตามที่สภาแห่งนี้ได้อนุมัติโครงการต่าง ๆ ไปแล้ว จึงขอสอบถามผู้บริหารว่าโครงการต่าง ๆ จะดำเนินการช่วงไหน ตอนนี้ถึงขั้นไหนแล้ว เนื่องจากผู้ประกอบการต้องบรรทุกไม้ยางพารา
/นายก อบต. ...

นายก อบต.
ตอนนี้ได้ทยอยทำสัญญาจ้าง ขอฝากให้สมาชิกสภาองค์การบริหารส่วนตำบลห้วยปริกช่วยแจ้งผู้ประกอบการด้วยว่าหากช่วงไหนเราดำเนินโครงการก็ขอให้เขาชะลอการขนไม้ยางพาราไว้ก่อน

ประธาน
นายกองค์การบริหารส่วนตำบลห้วยปริกได้ชี้แจงไปแล้ว ท่านใดมีเรื่องอื่น
เสนอบ้าง
ที่ประชุม
ไม่มี
ประธาน
เมื่อไม่มีท่านใดเสนอ ผมในฐานะประธานสภาองค์การบริหารส่วนตำบล
ห้วยปริก ได้ทำหน้าที่ในการประชุมครบตามระเบียบวาระแล้ว ขอปิดการประชุม    
ปิดประชุมเวลา  ๑1.06  นาฬิกา
            




      (ลงชื่อ)   ชาตรี  ชูขันธ์




                                   (นายชาตรี  ชูขันธ์)
                                                            เลขานุการสภาองค์การบริหารส่วนตำบล/บันทึก
                (ลงชื่อ)  ปราโมทย์  วัฒนพฤกษ์               


  (นายปราโมทย์  วัฒนพฤกษ์)

            ประธานสภาองค์การบริหารส่วนตำบลห้วยปริก
